Նիքիթա Խրուշչով

Նիքիթա Խրուշչով (, )։

Խորհրդային Միութեան Կոմունիստական Կուսակցութեան առաջին քարտուղար 1953-1964 թուականներուն, Խորհրդային Սոցիալիստական Հանրապետութիւններու Միութեան նախարարներու խորհուրդի նախագահ 1958-1964 թուականներուն, Խորհրդային Միութեան հերոս, Սոցիալիստական աշխատանքի եռակի հերոս։ Կոմունիստական կուսակցութեան եւ խորհրդային պետութեան ճանչցուած գործիչ։ 

 Դաստիարակութիւնը 
Նիքիթա Խրուշչովը ծնած է Կուրսկի նահանգի Կալինկովա քաղաքը, որ կը գտնուի Ռուսաստանի եւ Ուքրանիայի սահմանին, ընտանիքի մը մէջ, ուր բոլորը կ'աշխատէին հանքերու մէջ։ Սկիզբը աշխատած է որպէս հովիւ, այնուհետեւ որպէս բանուոր՝ երկաթի եւ պողպատի գործարաններու մէջ: 

1918-ին անդամագրուած է Կոմունիստական ​​կուսակցութեան եւ քաղաքացիական պատերազմի ժամանակ կռուած է կարմիր բանակի կողքին:

Յեղափոխութեան յհաղթանակով խաղաղութիւն հաստատուելէն յետոյ, աշխատած է որպէս հանքափոր եւ 1922 թուականին ընդունուած է Բանուորական համալսարան, ուր դարձած է այնտեղի կոմունիստական ​​բջիջի քարտուղար: Բանվորական համալսարանէն ներս ուսումն աւարտելէն յետոյ, ինքզինք նուիրած է քաղաքական գործին եւ աշխատած Ուքրանիայի կոմունիստական ​​կուսակցութեան մէջ։

1929 թուականին զինք կ'ուղարկեն Մոսկուա՝ ուսանելու Արդիւնաբերական ակադեմիային մէջ, ուր ան մնաց մինչեւ 1931 թուականը, երբ վերադարձաւ Ուքրանիա եւ սկսաւ արագօրէն նուաճել կուսակցական բարձրագոյն պաշտօնները։ 1931-ին աշխատած է քանի մը կուսակցական կոմիտէներու քարտուղար, այնուհետեւ 1932-ին ընտրուած է Կենտկոմի անդամ:

1930-ական թուականներուն սկսած է զբաղեցնել բարձր պաշտօններ։ Եղած է Ուքրանիայի կոմունիստական կուսակցութեան առաջին քարտուղար։ Հայրենական պատերազմի տարիներուն (1941-1945)՝ տարբեր ռազմաճակատներու ռազմական խորհուրդի անդամ։ 

1937-ին ընտրուած է Գերագոյն խորհրդի անդամ, Ուքրանիայի Կոմկուսի առաջին քարտուղար եւ առաջադրուած անդամ՝ Քաղբիւրոյի 1939 թ., բարձր պաշտօն մը, զորս վարողը կը համարուի Խորհրդային Միութեան կարեւոր ղեկավարներէն մէկը։

Երկրորդ համաշխարհային պատերազմին Խրուշչովը խորհրդային արդիւնաբերութիւններն Ուքրանիայէն տեղափոխեց արեւելք՝ զանոնք գերմանական ներխուժումէն փրկելու համար: Այնուհետեւ աշխատած է արեւմտեան եւ հարաւ-արեւմտեան ճակատներու պատերազմական խորհուրդներուն մէջ, մասնակցած՝ գերմանական գիծերու ետեւ՝ փարթիզանական պատերազմի կազմակերպման եւ բանակին մէջ՝ որպէս քաղաքական կոմիսար նպաստած է Ստալինկրատի պաշտպանութեան։

1943 թուականին անոր շնորհուած է գեներալ-լեյտենանտի կոչում, իսկ երբ խորհրդային ուժերը 1943 թուականի Նոյեմբերին ազատագրեցին Քիեւը, ան վերադարձաւ աշխատանքի՝ որպէս Ուքրանիայի կոմունիստական ​​կուսակցութեան առաջին քարտուղար։

1949 թուականի Դեկտեմբերին Խրուշչովը տեղափոխուեցաւ Մոսկուա, ուր դարձաւ կուսակցութեան Կենտկոմի քարտուղարներէն մէկը եւ լաւ համբաւ ձեռք ձգեց գիւղատնտեսական քաղաքականութեան ոլորտին մէջ։ 1952 թուականի Հոկտեմբերին Խորհրդային Կոմկուսի XIX համագումարին ընտրուած է Կենտկոմի նախագահական խորհուրդի եւ կոմիտէներու քարտուղարութեան անդամ։230x230px|մինի|ձախից|«Սթալինկրատի պաշտպանները»

1953 թ. Սթալինի մահէն յետոյ, յաղթած է իշխանութեան համար մղուող պայքարը։ Իշխանութեան գալէն յետոյ հանդէս եկած է Սթալինեան բռնութիւններու սուր քննադատութեամբ, չնայած որ ինքն ալ ժամանակին աչքի ինկած է յատուկ դաժանութեամբ հակակոմունիստական տարրերուն դէմ, որպէս պայքարող։ Մեծ թիւով բռնադատուածներու ներում շնորհած է։ Փորձած է հաստատել ժողովրդավարութիւն, ազատականացնել տնտեսութիւնը։

Բայց կուսակցութեան յետադիմական ուժերը 1964 թուականին դաւադրութեամբ զինք հեռացուցին իշխանութենէն։
 Ծանօթագրութիւններ 

Ստորոգութիւն:1894 ծնունդներ
Ստորոգութիւն:15 Ապրիլի ծնունդներ
Ստորոգութիւն:1971 մահեր
Ստորոգութիւն:11 Սեպտեմբերի մահեր